ছত্তিশগড়ে নিরাপত্তা বাহিনীর হাতে খতম ১২ মাওবাদী!

ওয়েব ডেস্ক : নিরাপত্তাবাহিনীর (Security forces) বড় সাফল্য! ছত্তিশগড়ের (Chhattisgarh) সুকুমায় নিহত হয়েছে ১২ জন মাওবাদী (Maoist)। শনিবার সকালে কিস্তাওয়ারের জঙ্গলে এমন ঘটনা ঘটেছে বলে জানা গিয়েছে। সঙ্গে উদ্ধার হয়েছে একাধিক অস্ত্রশস্ত্র। অন্যদিকে বিজাপুরে বাহিনীর সঙ্গে গুলির লড়াইয়ে আরও দুই মাওবাদীর মৃত্যু হয়েছে বলে খবর।

সূত্রের খবর, বাহিনীর কাছে গোপন সূত্রে খবর আসে, কিস্তাওয়ারের জঙ্গলের কাছে পামলুর জঙ্গলে লুকিয়ে রয়েছে মাওবাদীরা। তার পরেই পুলিশ (Police) ও বাহিনী যৌথ অভিযানে নামে। তার পরেই মাওবাদীদের সঙ্গে গুলির লড়াই শুরু হয় বাহিনীর। এর পরেই সুকমায় অভিযান চালানো হয়। সেখানেই ১২ জন মাওবাদীকে খতম করা হয় বলে খবর। এখনও অভিযান চলছে বলেই জানা গিয়েছে।

আরও খবর : গ্রক-এ অশ্লীল কনটেন্ট! এক্স-কে নোটিস কেন্দ্রের

অন্যদিকে নিরাপত্তা বাহিনীর তরফে বিজাপুরেও (Bijapur) অভিযান চালানো হয়। এই গুলির লড়াইয়ে শীর্ষ মাওবাদী নেতা হুঙ্গা মাদকামের মৃত্যু হয়েছে বলে খবর। ঘটনাস্থল থেকে একটি এসএলআর ও একটি ১২ বোরের রাইফেল উদ্ধার হয়েছে। এর ফলে ২০২৫ সাল থেকে এখনও পর্যন্ত ২৮৫ জন মাওবাদীকে খতম করেছে নিরাপত্তা বাহিনী। এর মধ্যে বস্তার ও বিজাপুরে খতম হয়েছে ২৫৭ জন মাওবাদী। রায়পুর ডিভিশনে নিকেশ হয়েছে আরও ২৭ জন মাওবাদী।

এর পাশাপাশি, হায়দরাবাদে আত্মসমর্পন করেছেন ছত্তিশগড়ের মাওবাদী নেতা দেবা বারসে। সঙ্গে আরও ২০ জন মাওবাদী আত্মসমর্পন করেছে বলে খবর। জানা গিয়েছে, মাওবাদী নেতা তেলঙ্গানার মুলুগু এলাকায় যায়। তার পরেই তাঁকে কড়া নিরাপত্তার মাধ্যমে নিয়ে আসা হায়দরাবাদে।